PATVIRTINTA

Molėtų rajono savivaldybės tarybos

2024 m. kovo d. sprendimu Nr. B1-

**molėtų rajono savivaldybĖS specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašas**

**I SKYRIUS**

**BENDROSIOS NUOSTATOS**

1. Molėtų rajono savivaldybės specialiosios tikslinės dotacijos mokymo lėšų dalies apskaičiavimo, paskirstymo ir panaudojimo tvarkos aprašas (toliau – savivaldybės aprašas) parengtas vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

2. Savivaldybės aprašas reglamentuoja Molėtų rajono savivaldybei (toliau – Savivaldybė) iš Lietuvos Respublikos valstybės biudžeto (toliau – valstybės biudžetas) skiriamų mokymo lėšų apskaičiavimą, paskirstymą ir panaudojimą Savivaldybės ir nevalstybinių mokyklų, teikiančių ikimokyklinį, priešmokyklinį ir bendrąjį ugdymą (toliau kartu – mokyklos), mokinių, kurie mokosi pagal ikimokyklinio, priešmokyklinio, pradinio, pagrindinio arba vidurinio ugdymo programas (toliau – mokiniai), ugdymo reikmėms tenkinti, taip pat atvejus, kuomet Savivaldybė dalį mokymo lėšų paskirsto ugdymo reikmėms savo nustatyta tvarka.

3. Savivaldybės aprašo tikslas – užtikrinti mokymo lėšų, skirtų iš valstybės biudžeto, efektyvų naudojimą, taikant mokymo lėšų skyrimo klasei principą, ir ugdymo paslaugų kokybės gerinimą.

4. Savivaldybės apraše vartojamos sąvokos apibrėžtos Lietuvos Respublikos švietimo įstatyme ir Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

5. Skiriant mokymo lėšas švietimo įstaigoms siekiama:

5.1.užtikrinti efektyvų mokymo lėšų, skirtų iš valstybės biudžeto, panaudojimą;

5.2. sukurti skaidrią finansavimo sistemą;

5.3.didinti švietimo įstaigų vadovų atsakomybę už realiais finansiniais ištekliais grindžiamų sprendimų vykdymą;

5.4.racionaliau sutvarkyti mokyklų tinklą, sudaryti vienodas galimybes kaimo ir miesto mokiniams įgyti geros kokybės išsilavinimą;

5.5.mažinti vaikų, nelankančių ugdymo įstaigų, skaičių;

5.6. stiprinti ugdymo įstaigų finansinį savarankiškumą.

**II SKYRIUS**

**MOKYMO LĖŠŲ PASKIRSTYMAS**

6. Vadovaujantis Mokymo lėšų apskaičiavimo, paskirstymo ir panaudojimo tvarkos aprašu (toliau – Aprašas), patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, apskaičiuojamas kiekvienos ugdymo įstaigos sąlyginis klasių (grupių) skaičius ir sąlyginis klasių (grupių) dydis pagal faktinį mokinių skaičių sraute.

7. Mokymo lėšų suma ateinantiems biudžetiniams metams skaičiuojama pagal ugdymo įstaigų einamųjų metų rugsėjo 1 d. mokinių duomenų bazės duomenis.

8. Mokymo lėšos apskaičiuojamos sudėjus lėšas ugdymo planui (ugdomajai veiklai) įgyvendinti, lėšas ugdymo finansavimo poreikių skirtumams tarp mokyklų sumažinti ir lėšas kitoms ugdymo reikmėms, nurodytoms Aprašo 1 priede.

9. Lėšos ugdymo planui (ugdomajai veiklai) įgyvendinti skiriamos pagal lėšų skyrimo klasei (grupei) principą. Šios lėšos apskaičiuojamos, bazines ugdymo lėšas padauginus iš sąlyginių klasių (grupių) skaičiaus, nustatyto pagal formulę, atsižvelgiant į faktinį mokinių skaičių mokinių sraute. Klasei priskiriamų bazinių ugdymo lėšų dydis priklauso nuo sąlyginės klasės dydžio (mokinių skaičiaus: mažai klasei skiriamos mažiausio dydžio bazinės ugdymo lėšos, vidutinio dydžio klasei - vidutinės, didelei - didelės. Jei sraute bus mažiau mokinių nei Apraše nustatytas minimalus skaičius, finansavimas bus skiriamas tik daliai klasės (0,33 arba 0,5 pagal Aprašo 4 priedą).

10. Lėšos ugdymo finansavimo poreikių skirtumams tarp mokyklų sumažinti sudaro 2,4 procentus, apskaičiuotus nuo lėšų ugdymo planui (ugdomajai veiklai) įgyvendinti sumos.

11. Lėšos kitoms ugdymo reikmėms, nurodytoms Aprašo 1 priede, sudaro Aprašo 1 priede nurodytų ugdymo reikmių koeficientų, padaugintų iš pareiginės algos (atlyginimo) bazinio dydžio ir iš atitinkamų faktinių mokinių skaičių, sumą.

12. Savivaldybei skiriamos mokymo lėšos šioms ugdymo reikmėms tenkinti:

12.1. ugdymo procesui organizuoti ir valdyti;

12.2. švietimo pagalbai mokyklose ir pedagoginę psichologinę pagalbą teikiančiose įstaigose;

12.3. mokymosi pagalbai;

12.4. mokymosi pasiekimų patikrinimams organizuoti ir vykdyti;

12.5. formalųjį švietimą papildančio ugdymo programoms finansuoti;

12.6. ugdymo finansavimo poreikių skirtumams tarp mokyklų sumažinti:

12.7. skaitmeninio ugdymo plėtrai;

12.8. mokyklų bibliotekų darbuotojams išlaikyti.

13. Nevalstybinėms mokykloms mokymo lėšos, apskaičiuotos švietimo informacinėje sistemoje ŠVIS, skiriamos taikant tuos pačius kriterijus kaip ir Savivaldybės mokykloms, ir turi būti to paties dydžio kaip ir lėšos, skiriamos atitinkamoms Savivaldybės mokykloms.

14. Asignavimai, apskaičiuoti nevalstybinėms mokykloms, pervedami pagal biudžeto lėšų naudojimo sutartį, kurią pasirašo Savivaldybės administracijos direktorius ir nevalstybinės mokyklos vadovas.

**III SKYRIUS**

**MOKYMO LĖŠŲ UGDYMO PROCESUI ORGANIZUOTI IR VALDYTI PASKIRSTYMAS IR PANAUDOJIMAS**

15. Lėšos yra apskaičiuojamos, Aprašo 1 priede nustatytą ugdymo reikmių koeficientą padauginus iš pareiginės algos (atlyginimo) bazinio dydžio ir mokinių skaičiaus.

16. Lėšos gali būti naudojamos:

16.1. mokyklos direktoriaus, direktoriaus pavaduotojo ugdymui, ugdymą organizuojančio skyriaus vedėjo darbo užmokesčiui (įskaitant pareiginės algos kintamąją dalį);

16.2. priemokoms, kai nustatyta apimtimi ugdymo proceso organizavimo ir valdymo funkcijas vykdo kiti darbuotojai;

16.3. daliai ugdymo proceso organizavimo ir valdymo darbų atlikimo paslaugoms pirkti.

17. Lėšas pareigybių skaičiui Savivaldybė skiria pagal mokinių skaičių mokykloje:

17.1. iki 120 mokinių - iki 1,0 pareigybės,

17.2. 121 – 200 mokinių – iki 1,75 pareigybės,

17.3. 201 – 300 mokinių – iki 2 pareigybių,

17.4. 301 – 400 mokinių – iki 3 pareigybių.

**IV SKYRIUS**

**MOKYMO LĖŠŲ švietimo pagalbai mokyklose ir pedagoginę psichologinę pagalbą teikiančioJe įstaigoJe PASKIRSTYMAS IR PANAUDOJIMAS**

18. Švietimo pagalbai mokyklose ir pedagoginę psichologinę pagalbą teikiančioje įstaigoje (Molėtų r. švietimo pagalbos tarnyba) vykdyti Savivaldybės skiria ne mažiau 100 procentų lėšų, apskaičiuotų pagal Aprašo 1 priede nurodytus atitinkamų ugdymo reikmių koeficientus ir faktinį mokinių skaičių.

19. Mokymo lėšos švietimo pagalbai mokyklose teikti paskirstomos Savivaldybės mokykloms pagal bendrą mokinių skaičių ir mokinių, turinčių specialiųjų ugdymosi poreikių skaičių, ir švietimo pagalbos specialistų pareigybių skaičius mokyklose, nustatytus vadovaujantis šiais dokumentais ir jų įgyvendinimo rekomendacijomis:

19.1. socialinio pedagogo-Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl socialinės pedagoginės pagalbos teikimo vaikui ir mokiniui tvarkos aprašo patvirtinimo“;

19.2. psichologo – Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-663 Dėl Psichologinės pagalbos teikimo tvarkos aprašo patvirtinimo“;

19.3. mokytojo padėjėjo, gestų kalbos vertėjo – Specialiosios pagalbos teikimo mokyklose (išskyrus aukštąsias) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias) tvarkos aprašo patvirtinimo“;

19.4. specialiojo pedagogo, logopedo, surdopedagogo, tiflopedagogo - Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašo patvirtinimo“.

20. Lėšos gali būti naudojamos:

20.1. socialinių pedagogų, psichologų, specialiųjų pedagogų, logopedų, tiflopedagogų, surdopedagogų, mokytojo padėjėjų, gestų kalbos vertėjų pareigybių, įsteigtų mokyklose, darbo užmokesčiui;

20.2. švietimo pagalbos paslaugoms pirkti, užtikrinant švietimo pagalbos teikimą mokiniui, mokytojui, šeimai, mokyklai;

20.3. švietimo pagalbos tarnybos mokinių specialiųjų ugdymosi poreikių įvertinimo, pedagoginės psichologinės pagalbos teikimo mokiniui, mokytojui, mokyklai ir šeimai funkcijoms finansuoti;

20.4. paslaugoms pedagoginės psichologinės tarnybos funkcijoms atlikti pirkti;

20.5. prevencinių programų įgyvendinimui.

21. Jei mokykla neturi švietimo pagalbos specialistų, tai mokyklai švietimo pagalbai skirtos lėšos skiriamos Molėtų r. švietimo pagalbos tarnybai psichologinės, socialinės pedagoginės, specialiosios pedagoginei pagalbai teikti.

22. Lėšos, skirtos pedagoginę psichologinę pagalbą teikiančioms įstaigoms (Molėtų r. švietimo pagalbos tarnybai), gali būti naudojamos:

22.1. specialiojo pedagogo, logopedo, psichologo, socialinio pedagogo darbo užmokesčiui mokėti, gydytojo neurologo paslaugoms pirkti;

22.2. Molėtų r. švietimo pagalbos tarnybos funkcijoms, paslaugoms atlikti / pirkti.

23. Švietimo pagalbai organizuoti apskaičiuotas lėšas Savivaldybė paskirsto Savivaldybės bendrojo ugdymo, ikimokyklinio ugdymo mokykloms ir Molėtų r. švietimo pagalbos tarnybai taip: mokyklos, atsižvelgdamos į mokinių, besimokančių mokyklose ir dėl įgimtų arba įgytų sutrikimų turinčių nedidelių, vidutinių arba didelių ir labai didelių specialiųjų ugdymosi poreikių, skaičių, suderina su Kultūros ir švietimo skyriaus vedėju mokyklos švietimo pagalbos specialistų, mokytojo padėjėjų poreikį ir iki rugsėjo 15 d. pateikia jį Kultūros ir švietimo skyriui kartu su pagal mokyklos patvirtintą darbo apmokėjimo sistemą nustatytais pareiginės algos pastoviosios dalies koeficientais. Lėšos skiriamos atsižvelgiant į bendrą Savivaldybei priklausančią lėšų sumą, skirtą švietimo pagalbai mokyklose ir pedagoginę psichologinę pagalbą teikiančiose įstaigose ir faktinį lėšų poreikį.

**V SKYRIUS**

**MOKYMO LĖŠŲ MOKYMOSI PAGALBAI FINANSUOTI PASKIRSTYMAS IR PANAUDOJIMAS**

24. Mokymosi pagalbos reikmėms tenkinti Savivaldybė skiria ne mažiau 100 procentų lėšų, skirtų šioms ugdymo reikmėms finansuoti.

25. Mokymo lėšos mokymosi pagalbai finansuoti (toliau – Lėšos mokymosi pagalbai finansuoti) Mokykloms paskirstomos pagal mokinių, įgijusių pradinį ar pagrindinį išsilavinimą arba baigusių pagrindinio ugdymo programos pirmąją dalį ir nepasiekusių vertinto dalyko patenkinamo pasiekimų lygmens pagal nacionalinių mokinių pasiekimų patikrinimų ar pagrindinio ugdymo pasiekimų rezultatus (toliau – Mokiniai), skaičių rugsėjo 1 d.

26. Lėšos mokymosi pagalbai finansuoti skiriamos Mokinių konsultacijų išlaidoms padengti – mokytojų, teikiančių konsultacijas, darbo užmokesčiui mokėti ar apmokėti už konsultacijų teikimo paslaugas.

27. Kiekvienam Mokiniui sudaroma galimybė gauti ne mažiau kaip 20 konsultacijų. Formuojamos ne didesnės kaip 5 Mokinių grupės.

**VI SKYRIUS**

**MOKYMO LĖŠŲ mokymosi pasiekimų patikrinimams organizuoti ir vykdyti PASKIRSTYMAS IR PANAUDOJIMAS**

28. Mokymosi pasiekimų patikrinimams organizuoti ir vykdyti lėšos naudojamos pagal poreikį: tarpiniams mokinių pasiekimų patikrinimams, brandos egzaminams organizuoti ir vykdyti, mokyklinių brandos egzaminų kandidatų darbų vertinimui ir apeliacijų nagrinėjimui apmokėti.

29.Lėšos apskaitomos Molėtų rajono savivaldybės administracijoje.

30. Molėtų rajono savivaldybės administracijos Kultūros ir švietimo skyrius koordinuoja tarpinių mokinių pasiekimų patikrinimo, brandos egzaminų organizavimą ir vykdymą.

31. Pasibaigus tarpiniams mokinių pasiekimų patikrinimams mokykloms šios lėšos paskirstomos, kai mokyklos – tarpinių mokinių pasiekimų patikrinimų centrai pateikia Informaciją apie tarpinių makinių pasiekimų organizavimą ir vykdymą (toliau – Informacija) (1 priedas). Informaciją mokyklos pateikia Savivaldybės administracijos Kultūros ir švietimo skyriui (toliau – Kultūros ir švietimo skyrius) per mėnesį po tarpinių mokinių pasiekimų patikrinimo pabaigos. Kultūros ir švietimo skyrius patikrintą mokyklų informaciją pateikia Savivaldybės administracijos Finansų skyriui (toliau – Finansų skyriui). Lėšos mokykloms paskirstomos vadovaujantis pateikta informacija ir Švietimo, mokslo ir sporto ministro patvirtintais rekomendaciniais įkainiais už tarpinių mokinių pasiekimų patikrinimo vykdymą. Skirtos lėšos naudojamos darbo užmokesčiui, socialinio draudimo įmokoms.

32. Pasibaigus brandos egzaminų pagrindinėms ir pakartotinėms sesijoms mokykloms šios lėšos paskirstomos, kai mokyklos – egzaminų centrai pateikia Informaciją apie brandos egzaminų organizavimą ir vykdymą (toliau – Informacija) (2 priedas). Informaciją mokyklos pateikia Savivaldybės administracijos Kultūros ir švietimo skyriui (toliau – Kultūros ir švietimo skyrius) iki kiekvienų metų rugsėjo 1 d. Kultūros ir švietimo skyrius patikrintą mokyklų informaciją pateikia Savivaldybės administracijos Finansų skyriui (toliau – Finansų skyriui). Lėšos mokykloms paskirstomos vadovaujantis pateikta informacija ir Švietimo, mokslo ir sporto ministro patvirtintais rekomendaciniais įkainiais už brandos egzaminų vykdymą, vertinimą ir apeliacijų nagrinėjimą. Skirtos lėšos naudojamos darbo užmokesčiui, socialinio draudimo įmokoms.

**VII SKYRIUS**

**MOKYMO LĖŠŲ formalųjį švietimą papildančio ugdymo programoms finansuoti PASKIRSTYMAS IR PANAUDOJIMAS**

33. Formalųjį švietimą papildančio ugdymo programoms finansuoti Savivaldybė skiria ne mažiau 100 procentų lėšų, skirtų šioms ugdymo reikmėms finansuoti.

34. Mokymo lėšos formalųjį švietimą papildančioms ugdymo programoms finansuoti (toliau – Lėšos formalųjį švietimą papildančioms programoms finansuoti) paskirstomos Molėtų menų mokyklai ir Molėtų r. kūno kultūros ir sporto centrui, atsižvelgiant į mokinių, besimokančių pagal formalųjį švietimą papildančio ugdymo programas, skaičių, nurodytą Mokinių registre spalio 1 d.

35. Lėšos formalųjį švietimą papildančioms programoms finansuoti naudojamos apmokėti už darbą mokytojams, dirbantiems pagal formalųjį švietimą papildančias programas, jų kvalifikacijai tobulinti, su šių programų įgyvendinimu susijusių prekių ir paslaugų įsigijimo išlaidoms pagal Lietuvos Respublikos finansų ministro tvirtinamą Lietuvos Respublikos valstybės ir savivaldybių biudžetų pajamų ir išlaidų klasifikaciją.

**VIII SKYRIUS**

**MOKYMO LĖŠŲ ugdymo finansavimo poreikių skirtumams tarp mokyklų sumažinti PASKIRSTYMAS IR PANAUDOJIMAS**

36. Ugdymo finansavimo poreikių skirtumams tarp mokyklų sumažinti numatytoms ugdymo reikmėms tenkinti lėšos bus naudojamos: pedagoginių darbuotojų darbo užmokesčiui (įskaitant pareiginės algos pastoviosios dalies koeficientų padidinimą dėl veiklos sudėtingumo), ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti.

37. Pedagoginių darbuotojų darbo užmokesčiui (įskaitant pareiginės algos pastoviosios dalies koeficientų padidinimą dėl veiklos sudėtingumo):

37.1. lėšų trūkumas apskaičiuojamas palyginus faktišką lėšų poreikį ugdymo reikmėms, užtikrinant minimalų ugdymo plano valandų panaudojimą, ir pagal Aprašą priklausančias lėšas bei įvertinus lėšų taupymo galimybes;

37.2. įvertinus faktišką lėšų poreikį ugdymo reikmėms, užtikrinant minimalų ugdymo plano valandų panaudojimą, bei lėšų taupymo galimybes, lėšos paskirstomos kiekvienai mokyklai;

37.3. skirtos lėšos naudojamos pedagogų darbo užmokesčiui, socialinio draudimo įmokoms;

38. Ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti mokyklose, teikiančiose ikimokyklinį ir priešmokyklinį ugdymą – ikimokyklinio ir priešmokyklinio ugdymo prieinamumui ir formų įvairovei įgyvendinti lėšos paskirstomos taip, kad būtų užtikrintas finansavimas iš mokymo lėšų kiekvienai ikimokyklinio ir priešmokyklinio ugdymo grupei po 20 kontaktinių valandų per savaitę.

39. Mokymo lėšos mokinių, mokomų namuose, ugdymo planui įgyvendinti tais atvejais, kai mokiniui (mokiniams) mokymas namuose yra paskirtas po rugsėjo 1 dienos, mokymui namuose skiriama papildomų lėšų iš savivaldybės paskirstomų lėšų ugdymo finansavimo poreikių skirtumams tarp mokyklų sumažinti:

39.1. Molėtų rajono savivaldybės administracijos Kultūros ir švietimo skyriaus vedėjas:

39.1.1. suderina mokyklos pateiktus skaičiavimus individualiam mokinio ugdymo planui finansuoti;

39.1.2. pateikia Molėtų rajono savivaldybės administracijos Finansų skyriui informaciją dėl papildomo konkrečios mokyklos finansavimo.

40. Finansuoti užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuosepradinio, pagrindinio ir vidurinio ugdymo programų bendruosiuose ugdymo planuose:

40.1.užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuosepradinio, pagrindinio ir vidurinio ugdymo programų bendruosiuose ugdymo planuose lėšų skiriama pagal poreikį;

40.2.lėšos apskaitomos Molėtų rajono savivaldybės administracijoje;

40.3.Molėtų rajono savivaldybės administracijos Kultūros ir švietimo skyriaus vedėjas:

40.3.1.suderina mokyklos, vykdančios užsienio kalbos mokymą laikinosiose grupėse, mažesnėse už numatytąsias švietimo, mokslo ir sporto ministro tvirtinamuosepradinio, pagrindinio ir vidurinio ugdymo programų bendruosiuose ugdymo planuose, ugdymo plano papildymą;

40.3.2.pateikia Molėtų rajono savivaldybės administracijos Finansų skyriui informaciją dėl papildomo konkrečios mokyklos finansavimo.

41. Finansuoti priemonėms, skirtoms mokinių iš nepalankios socialinės, ekonominės ir kultūrinės aplinkos mokymosi skirtumams sumažinti:

41.1. lėšos apskaitomos Molėtų rajono savivaldybės administracijoje;

41.2. Visos Savivaldybės aprašo 40 nurodytoms ugdymo reikmėms tenkinti skirtos lėšos paskirstomos mokykloms.

**IX SKYRIUS**

**MOKYMO LĖŠŲ skaitmeninio ugdymo plėtrai PASKIRSTYMAS IR PANAUDOJIMAS**

42. Skaitmeninio ugdymo plėtrai ugdymo reikmėms tenkinti Savivaldybė skiria ne mažiau 100 procentų lėšų, skirtų šioms ugdymo reikmėms finansuoti.

43. Mokymo lėšos skaitmeninio ugdymo plėtrai mokykloms paskirstomos pagal mokinių, kurie mokosi pagal bendrojo ugdymo programas, skaičių rugsėjo 1 d.

44. Mokymo lėšas skaitmeninio ugdymo plėtrai Mokyklos naudoja Lietuvos Respublikos švietimo, mokslo ir sporto ministro nustatytus reikalavimus atitinkantiems skaitmeniniams mokymo(si) ištekliams, priemonėms ir informacinių ir komunikacinių technologijų įrangai įsigyti.

**X SKYRIUS**

**MOKYMO LĖŠŲ mokyklŲ bibliotekŲ darbuotojams išlaikyti PASKIRSTYMAS IR PANAUDOJIMAS**

45. Mokyklų bibliotekų darbuotojams išlaikyti Savivaldybė skiria ne mažiau 100 procentų lėšų, skirtų šioms ugdymo reikmėms finansuoti.

46. Bendrojo ugdymo mokyklose steigiama viena mokyklos bibliotekininko pareigybė ne daugiau kaip 400 žmonių.

47. Lėšos bibliotekų darbuotojams išlaikyti naudojamos:

47.1. Mokyklos bibliotekininko pareigybei išlaikyti – darbo užmokesčiui (įskaitant kintamąją dalį) ir su darbo santykiais susijusioms valstybinio draudimo ir sveikatos draudimo įmokoms, išmokoms ir kompensacijoms mokėti;

47.2. priemokoms, kai bibliotekininko funkcijas laikinai, kol nėra bibliotekininko, vykdo kiti darbuotojai.

**XI SKYRIUS**

**MOKYMO LĖŠŲ PERSKIRSTYMAS**

48. Einamaisiais metais šiame Tvarkos apraše nurodytoms ugdymo reikmėms finansuoti lėšos gali būti perskirstomos tarp asignavimų valdytojų iki einamųjų metų lapkričio 1 d. pagal poreikį:

48.1. lėšos ugdymo procesui organizuoti ir valdyti, atsižvelgiant į vadovams nustatytą pareiginės algos kintamąją dalį po jų kasmetinio veiklos vertinimo, taip pat išmokėtas vadovams išeitines išmokas ir kompensacijas, susijusias su darbo santykiais, pasikeitus pareiginei algai dėl vadovo pasikeitimo ir / arba vadovo pedagoginio darbo stažo pasikeitimo, įvertinus lėšų sutaupymą einamaisiais metais. Sutaupytos Lėšos ugdymo procesui organizuoti ir valdyti gali būti paskirstomos kitoms ugdymo reikmėms finansuoti;

48.2. lėšos švietimo pagalbai mokyklose ir Molėtų r. švietimo pagalbos tarnyboje, atsižvelgiant į specialistui išmokėtas išeitines išmokas ir kompensacijas, susijusias su darbo santykiais, taip pat pasikeitus pareiginei algai dėl specialisto pasikeitimo ir / arba specialisto pedagoginio darbo stažo, kvalifikacinės kategorijos pasikeitimo, įvertinus lėšų sutaupymą. Taip pat tais atvejais, kai Mokykloje švietimo pagalbos specialisto pareigybė (etato dalis) yra paskirta po rugsėjo 1 dienos ir nepakanka skirtų lėšų;

48.3. Patenkinus Savivaldybės aprašo 12.2, 12.3, 12.4, 12.5, 12.7 ir 12.8 papunkčiuose numatytų reikmių finansavimo poreikius ir dėl objektyvių priežasčių (dėl darbuotojų ligos, nesant galimybių tam tikrą laiką užpildyti laisvas pareigybes, esant mažesnėms, nei planuota, prekių ir paslaugų įsigijimo ar darbo apmokėjimo išlaidoms) likus nepanaudotų lėšų, jos gali būti skiriamos kitoms Savivaldybės apraše numatytoms ugdymo reikmėms finansuoti.

49. Švietimo, mokslo ir sporto ministerijos perskirstytos (atsižvelgiant į pasikeitusį mokinių skaičių einamųjų metų rugsėjo 1 d.) Mokymo lėšos, skirtos ugdymo reikmėms tenkinti nuo rugsėjo 1 d. iki einamųjų metų pabaigos (jeigu tokia galimybė numatyta atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatyme), einamųjų metų ketvirtą ketvirtį perskirstomos Mokykloms pagal šiuos kriterijus:

49.1. pasikeitusį mokinių skaičių einamųjų metų rugsėjo 1 d. (Molėtų menų mokyklai ir Molėtų r. kūno kultūros ir sporto centrui – spalio 1 d.);

49.2. klasių komplektų skaičių einamųjų metų rugsėjo 1 d.;

49.3. pasikeitusį etatų skaičių einamųjų metų rugsėjo 1 d..

**XII SKYRIUS**

**BAIGIAMOSIOS NUOSTATOS**

50. Mokymo lėšos naudojamos laikantis teisės aktų, reglamentuojančių Lietuvos Respublikos valstybės biudžeto ir savivaldybių biudžetų sudarymą ir vykdymą, atsižvelgiant į švietimo, mokslo ir sporto ministro tvirtinamas mokymo lėšų naudojimo rekomendacijas ir šį savivaldybės aprašą.

51.Asignavimų valdytojai atsako už mokymo lėšų naudojimą pagal paskirtį, teisingą lėšų apskaitą bei parengtus finansinių ataskaitų rinkinius.

52.Nepanaudotas mokymo lėšas asignavimų valdytojai grąžina į savivaldybės biudžeto sąskaitą pakutinę biudžetinių metų darbo dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Molėtų rajono savivaldybės specialiosios

tikslinės dotacijos mokymo

lėšų dalies apskaičiavimo, paskirstymo ir

panaudojimo tvarkos aprašo

1 priedas

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  | (Mokyklos – tarpinių mokinių pasiekimų patikrinimų centro pavadinimas) |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Kultūros ir švietimo skyriui |  |  |  |  |  |  |  |
|  |  |  |  |  |  |  |  |  |  |  |
| **INFORMACIJA APIE TARPINIŲ MOKINIŲ PASIEKIMŲ PATIKRINIMŲ ORGANIZAVIMĄ IR VYKDYMĄ** |
|  |  |  |  |  |  |  |  |  |  |  |
|  |  |  |  | Nr. |  |  |  |
|  |  | (Data) |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |
| Eil. Nr. | Tarpinio mokinių pasiekimų patikrinimo dalyko pavadinimas | Vyriausiasis vykdytojas | Administratorius | Vykdytojai |
| žm. sk. | darbo val. sk.\* | darbovietės pavadinimas | žm. sk. | darbo val. sk.\* | darbovietės pavadinimas | žm. sk. | darbo val. sk.\* | darbovietės pavadinimas |
| **1.** |  |  |  |  |  |  |  |  |  |  |
| **2.** |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** | **0** | **0** | **x** |
| **Iš viso**  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Molėtų rajono savivaldybės specialiosios

tikslinės dotacijos mokymo

lėšų dalies apskaičiavimo, paskirstymo ir

panaudojimo tvarkos aprašo

2 priedas

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  | (Mokyklos - egzaminų centro pavadinimas) |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Kultūros ir švietimo skyriui |  |  |  |  |  |  |  |
|  |  |  |  |  |  |  |  |  |  |  |
| **INFORMACIJA APIE BRANDOS EGZAMINŲ ORGANIZAVIMĄ IR VYKDYMĄ** |
|  |  |  |  |  |  |  |  |  |  |  |
|  |  |  |  | Nr. |  |  |  |
|  |  | (Data) |  |  |  |  |  |
|  |  |  |  |  |  |  |  |  |  |  |
| **I. BRANDOS EGZAMINŲ VYKDYMAS** |  |  |  |  |  |  |
| Eil. Nr. | Egzamino pavadinimas ir tipas (mokyklinis, valstybinis) | Vyriausiasis vykdytojas | Administratorius | Vykdytojai |
| žm. sk. | darbo val. sk.\* | darbovietės pavadinimas | žm. sk. | darbo val. sk.\* | darbovietės pavadinimas | žm. sk. | darbo val. sk.\* | darbovietės pavadinimas |
| **PAGRINDINĖ SESIJA** |
| **1** |  |  |  |  |  |  |  |  |  |  |
|  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** | **0** | **0** | **x** |
| **PAKARTOTINĖ SESIJA** |
| **1** |  |  |  |  |  |  |  |  |  |  |
|  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** | **0** | **0** | **x** |
| **Iš viso valstybinių brandos egzaminų vykdymas**  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| **Iš viso mokyklinių brandos egzaminų vykdymas**  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **II. MOKYKLINIŲ BRANDOS EGZAMINŲ DARBŲ VERTINIMAS** |  |  |  |
| Eil. Nr. | Egzamino pavadinimas  | Komisijos pirmininkas | Administratorius | Vertintojai |
| žm. sk. | darbo val. sk.\* | darbovietės pavadinimas | žm. sk. | darbo val. sk.\* | darbovietės pavadinimas | žm. sk. | vertintų darbų sk.\*\* | darbovietės pavadinimas |
| **PAGRINDINĖ SESIJA** |
| **1** |  |  |  |  |  |  |  |  |  |  |
|  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** | **0** | **0** | **x** |
| **PAKARTOTINĖ SESIJA** |
| **1** |  |  |  |  |  |  |  |  |  |  |
|  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** | **0** | **0** | **x** |
| **Iš viso mokyklinių brandos egzaminų vertinimas**  |  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |
| **III. MENŲ DALYKŲ IR TECHNOLOGIJŲ MOKYKLINIO EGZAMINO VERTINIMAS** |  |  |
| Eil. Nr. | Egzamino pavadinimas  | Komisijos pirmininkas | Vertintojai | Darbų vadovai |
| žm. sk. | darbo val. sk.\* | darbovietės pavadinimas | žm. sk. | darbų skaičius | darbovietės pavadinimas | žm. sk. | darbo val. sk.\* | darbovietės pavadinimas |
| **PAGRINDINĖ SESIJA** |
| 1 |  |  |  |  |  |  |  |  |  |  |
| **Iš viso** |  |  | **x** |  |  | **x** |  |  | **x** |
| 2 |  |  |  |  |  |  |  |  |  |  |
| **Iš viso** |  |  | **x** |  |  | **x** |  |  | **x** |
| **Iš viso menų dalykų ir technologijų brandos egzaminų vertinimas** |  |  |  |  |  |  |  |  |  |
|  |
|  |  |  |  |  |  |  |  |  |  |  |  |
| **IV. APELIACIJŲ NAGRINĖJIMAS** |  |  |  |  |  |  |  |
| Eil. Nr. | Egzamino pavadinimas | Apeliacinės komisijos pirmininkas | Apeliacinės komisijos nariai |  |  |  |  |
| žm. sk. | darbo val. sk.\* | darbovietės pavadinimas | žm. sk. | vertintų darbų sk.\*\* | darbovietės pavadinimas |  |  |  |  |
| **PAGRINDINĖ SESIJA** |  |  |  |  |
| 1 |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** |  |  |  |  |
| **PAKARTOTINĖ SESIJA** |  |  |  |  |
| 1 |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  | **Iš viso** | **0** | **0** | **x** | **0** | **0** | **x** |  |  |  |  |
| **Iš viso apeliacijų nagrinėjimas** |  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| **PASTABOS:**  |  |  |  |  |  |  |  |  |  |  |
| **\* Pateikiamos iš viso darbo valandų sk. vienoje darbovietėje dirbančių asmenų.** |  |  |  |  |
| **\*\*Jeigu darbą vertino daugiau negu vienas vertintojas, tai darbas dalinamas lygiomis dalimis kiekvienam vertintojui.**  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| Direktorius |  |  |  |  |  |  |  |
|  |  |  |  |  |  |  | (Parašas, vardas pavardė) |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
| Atsakingas darbuotojas |  |  |  |  |  |  |
|  |  |  |  |  |  |  | (Parašas, vardas pavardė, tel.Nr.) |  |